钦定古今图书集成/明伦汇编/闺媛典/第032卷 > 山阳女
## 钦定古今图书集成/明伦汇编/闺媛典/第032卷 > 山阳女

按《唐书列女传》：山阳女赵者，父盗盐，当论死。女诣官
诉曰：“迫饥而盗，救死尔，情有可原，能原之邪？否则请
俱死。”有司义之，许减父死。女曰：“身今为官所赐，愿毁
服，依浮屠法以报。”即截耳自信。侍父疾，卒不嫁。〈按文薮咸
通六年沧州盐院吏赵𬭸犯罪至死既就刑有女请从曰七岁母亡蒙父私盐利衣食之今父坐罪合随
死盐院官崔据义之具以事闻诏灭父死女泣曰身今为官赐誓落发奉佛以报因于怀中出刀截耳以
示信待父受减死刑创愈遂归浮屠与唐书所载事略同而地异〉